b'\n_START_ARTICLE_\nValgomoji salakpalm\xc4\x97\n_START_SECTION_\nAugalo morfologija\n_START_PARAGRAPH_\nValgomoji salakpalm\xc4\x97\xc2\xa0\xe2\x80\x93 nedidel\xc4\x97 (iki 6\xc2\xa0m auk\xc5\xa1\xc4\x8dio), greit auganti tropini\xc5\xb3 kra\xc5\xa1t\xc5\xb3 palm\xc4\x97, su keliais stiebais, padengtais spygliais, ir plunksni\xc5\xa1kais lapais. Vaisiai auga prie kamieno pagrindo, vir\xc5\xa1 \xc5\xbeem\xc4\x97s._NEWLINE_Vaisiai tamsiai raudonai-rudos spalvos, \xc5\xbevynuoti, \xc5\xa1iurk\xc5\xa1t\xc5\xabs, ne\xc5\xbeymiai dygliuoti, primena gyvat\xc4\x97s od\xc4\x85 (kai kuriose kra\xc5\xa1tuose vaisiai vadinami angl. Snake Fruit. Vaisiaus viduje yra kauliukas. Vaisiaus forma primena nedidel\xc4\xaf i\xc5\xa1tempt\xc4\x85 svog\xc5\xabn\xc4\x85. Prinoksta per devynis m\xc4\x97nesius. Mink\xc5\xa1timas kremin\xc4\x97s-geltonos spalvos, saldus, aromatingas ir turi specifin\xc4\xaf skon\xc4\xaf.\n_START_SECTION_\nVardai\n_START_PARAGRAPH_\nValgomoji salakpalm\xc4\x97 dar vadinama: angl. Edible Salacca, Edible-Fruited Salak Palm, Salak, Salak Palm, Snake Fruit, Snake Palm, Snake-Skinned Fruit, vok. Salak, Salakpalme, Schlagenfrucht, Zalak, isp. Salaca, portug. Fruta Cobra (Brazil), taj. Ragahm, Rakam (Ragum, Rakum), Sala, jap. Ragahm, Rakam (Ragum, Rakum), Sala, rus. \xd0\x97\xd0\xbc\xd0\xb5\xd0\xb8\xd0\xbd\xd1\x8b\xd0\xb9 \xd1\x84\xd1\x80\xd1\x83\xd0\xba\xd1\x82 ir kt.\n_START_SECTION_\nPanaudojimas\n_START_PARAGRAPH_\nValgomosios salakpalm\xc4\x97s vaisi\xc5\xb3 mink\xc5\xa1timas yra naudojami maistui ir vartojamas \xc5\xbealias, virtas, mirkytas cukruje ir marinuotas. Mink\xc5\xa1timas turi daug tanino.'